Data was extracted from:https://www.infomed.co.il/drugs/isoconazole/

המומחים של
Info
med
מסבירים:
איזוקונאזול היא תרופה נוגדת פטריות, נפוצה בשימוש לטיפול בזיהומים הנגרמים על-ידי פטריות ושמרים. התרופה יעילה לטיפול בזיהומים פטרייתיים של העור, ובזיהומי קאנדידה של הנרתיק. התרופה קיימת בצורת קרם. תופעות לוואי מאיזוקונאזול הן נדירות ביותר, אם כי חלק מהמטופלים עלולים לחוש צריבה וגירוי בעור באזור המטופל.
מידע על התרופה
אופן נטילת התרופה
קרם.
תדירות וזמן נטילה
1-2 ביום. הטיפול הוא לרוב עבור 2-4 שבועות כאשר הטיפול בזיהומים פטרייתיים נמשך בדרך-כלל 2-3 שבועות, ועד 4 שבועות בזיהומים עקשניים (במיוחד זיהומים פטרייתיים בין האצבעות). על-מנת למנוע הישנות הזיהום, מומלץ להמשיך בטיפול לפחות שבוע לאחר הריפוי הקליני.
טווח המינון
1-2 ביום.
תחילת ההשפעה
מספר ימים.
משך ההשפעה
מספר ימים.
מנה שנשכחה
יש להשתמש מייד כשנזכרים. אם קרב הזמן לטיפול הבא, דלג על הטיפול שנשכח, והמשך כרגיל. אין למרוח מנה כפולה.
הפסקת התרופה
יש להשלים את הטיפול במלואו, גם אם חל שיפור בהרגשה, הזיהום המקורי בפטרייה עלול עדיין להיות קיים והתסמינים עלולים לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים או אם נלקחה מנה עודפת גדולה, יש ליידע את הרופא.
נמצא כמרכיב בתרופות הבאות
טבעדרם | Tevaderm
איזוקורט קרם | Isocort cream
אזהרות
תזונה
אין הגבלות.
אלכוהול
לא צפויות בעיות מיוחדות.
הריון
בשימוש מקומי לא סביר שייגרם נזק לעובר. יש להיוועץ ברופא.
הנקה
התרופה עוברת לחלב אם, אך במינונים רגילים לא סביר שתהיינה לה השפעות שליליות על התינוק.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
דלקת עור
סיכון ממנת יתר
נמוך
סיכון מפיתוח תלות
נמוך
תופעות לוואי
התרופה נסבלת היטב. לעיתים היא עלולה לגרום לאודם וגירוי בעור.
פרטי תגובה עם תרופות אחרות
לא ידועות.
השפעת שימוש ממושך
לא ידועה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא